**Spørsmål til samtale/refleksjon i forbindelse med gudstjeneste 16. januar 2022**

**Tema: Jesus Kristus – hvem sier Bibelen at Han er?**

1. Johannes skriver: "Nåden og sannheten kom med Jesus Kristus." Hva er forholdet mellom nåde og sannhet? Er det ene avhengig av det andre, eller er det også situasjoner der de - i alle fall tilsynelatende - står i motsetning til hverandre?
Tenk mest mulig konkret.
2. Johannes setter loven opp som en motsetning til nåden. Hva er vårt forhold til Guds lov? Har dere eksempler på hvordan loven kan virke positivt og negativt inn i livene våre?
3. For de tidligste kristne var spørsmålet om hvem Jesus var, helt avgjørende. Hva betyr det for oss at han var Guds Sønn, i betydning av "å være av samme vesen som Faderen" slik det uttrykkes i Den nikenske trosbekjennelse?